pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-คณะทำงานประเมินคุณธรรมฯ ดีอีเอส เดินหน้าออกแบบตัวชี้วัด แบบสำรวจฯ ในระบบ ITAS
วันศุกร์ที่ 8 เมษายน 2565
คณะทํางานประเมินคุณธรรมฯ ดีอีเอส เดินหน้าออกแบบตัวชี้วัด แบบสํารวจฯ ในระบบ ITAS
คณะทํางานประเมินคุณธรรมฯ ดีอีเอส เดินหน้าออกแบบตัวชี้วัด แบบสํารวจฯ ในระบบ ITAS
เมื่อวันที่ 8 เมษายน 2565 นายเวทางค์ พ่วงทรัพย์ รองปลัดกระทรวงดิจิทัลเพื่อเศรษฐกิจและสังคม เป็นประธานการประชุมคณะทํางานดําเนินงานการประเมินคุณธรรมและความโปร่งใสในการดําเนินงานภาครัฐ (ITA) ครั้งที่ 2/2565 โดยที่ประชุมพิจารณาวาระสําคัญ อาทิ หลักฐาน/เอกสารเบื้องต้นในการตอบแบบตรวจสอบการเปิดเผยข้อมูลสาธารณะ ประกอบด้วย ตัวชี้วัดของการประเมินคุณธรรมและความโปร่งใสในการดําเนินงานของหน่วยงานภาครัฐ ประจําปี 2565 นอกจากนี้ที่ประชุมรับทราบรายงานผลการดําเนินงานในการกรองข้อมูลและการตอบแบบสํารวจฯ ในระบบ ITAS แบ่งเป็น แบบวัดการรับรู้ของผู้มีส่วนได้ส่วนเสียภายในองค์กร และแบบวัดการรับรู้ของผู้มีส่วนได้ส่วนเสียภายนอกองค์กร โดยมีเจ้าหน้าที่และคณะกรรมการที่เกี่ยวข้องร่วมประชุม ณ ห้องประชุม 803 ชั้น 8 สํานักงานปลัดกระทรวงดิจิทัลเพื่อเศรษฐกิจและสังคม
***********************
รัฐบาลไทย-ข่าวทำเนียบรัฐบาล-โฆษกรัฐบาลแจง “พิธา” คนจะเป็นผู้นำประเทศต้องระมัดระวังการแสดงความเห็น เหน็บก่อนทวงคืนศักดิ์ศรีการต่างประเทศ ทวงคืนความสงบให้ชาวดินแดงก่อน จี้แสดงจุดยืนหลังเปิดประเทศ
วันเสาร์ที่ 23 ตุลาคม 2564
โฆษกรัฐบาลแจง “พิธา” คนจะเป็นผู้นําประเทศต้องระมัดระวังการแสดงความเห็น เหน็บก่อนทวงคืนศักดิ์ศรีการต่างประเทศ ทวงคืนความสงบให้ชาวดินแดงก่อน จี้แสดงจุดยืนหลังเปิดประเทศ
โฆษกรัฐบาลแจง “พิธา” คนจะเป็นผู้นําประเทศต้องระมัดระวังการแสดงความเห็น เหน็บก่อนทวงคืนศักดิ์ศรีการต่างประเทศ ทวงคืนความสงบให้ชาวดินแดงก่อน จี้แสดงจุดยืนหลังเปิดประเทศ ก่อนไม่มีที่ยืนในสายตาประชาชน
วันที่ 23 ตุลาคม 2564 นายธนกร วังบุญคงชนะ โฆษกประจําสํานักนายกรัฐมนตรี กล่าวถึงกรณีที่นายพิธา ลิ้มเจริญรัตน์ หัวหน้าพรรคก้าวไกล ระบุว่า การสูญเสียบทบาทของไทยในเวทีโลก ไม่ใช่เพราะนักการทูตไทยไม่มีความสามารถ ไม่ใช่เพราะไม่รู้กฎหมาย แต่เป็นเพราะไม่มีจุดยืนกรณีอาเซียนมีมติไม่เชิญผู้นําทหารเมียนมาเข้าร่วมประชุมเพราะไม่ทําตามฉันทามติ 5 ข้อ เราจึงไม่มีที่ยืนในเวทีโลก ถ้าพรรคก้าวไกลเป็นรัฐบาลจะทวงคืนศักดิ์ศรีของการต่างประเทศไทยว่า ก่อนจะทวงคืนศักดิ์ศรีการต่างประเทศของไทย นายพิธาควรทวงคืนความสงบสุขให้ชาวดินแดงก่อนจะดีกว่าหรือไม่ เพราะไม่เคยเห็นนายพิธาออกมาห้ามปรามหรือแสดงความเป็นห่วงประชาชนที่เขาได้รับความเดือดร้อนจากการชุมนุมเลย ทั้งนี้ คนที่จะเป็นผู้นําประเทศต้องรู้จักการประนีประนอม ยิ่งในเวทีระดับโลกด้วยแล้ว ยิ่งต้องมีวุฒิภาวะ แสดงความเห็นด้วยความระมัดระวังเหมือนที่ พล.อ.ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม ดําเนินมาตลอด ไม่ใช่พูดเอามัน แต่ภาพลักษณ์ของประเทศจะเป็นอย่างไรก็ช่างมัน แบบนั้นเรียกว่าใช้ไม่ได้
“ก่อนพูดเราเป็นนายตัวเราเอง แต่พอพูดไปแล้ว คําพูดจะกลายเป็นนายเรา ดังนั้น คําพูดของเราต้องมีน้ําหนัก น่าเชื่อถือ ไม่ใช่พูดไปแล้วถูกมองว่าไม่มีราคา แค่พูดเพื่อเกาะกระแสหรือเรียกคะแนนนิยม ถ้าวันนี้คุณพิธาอยากจะแสดงจุดยืน ผมขอเรียกร้องให้คุณพิธาแสดงจุดยืนเป็นคนแรกในฐานะหัวหน้าพรรคก้าวไกลว่า หลังจากที่เราเปิดประเทศแล้ว นักท่องเที่ยวทยอยเดินทางมาประเทศไทย ซึ่งจะส่งผลให้เศรษฐกิจของประเทศฟื้นกลับคืนมาอีกครั้งนั้น คุณพิธาและ ส.ส.พรรคก้าวไกลจะคัดค้านการชุมนุม และการแสดงความรุนแรง ทําลายทรัพย์สินราชการอย่างไร เพื่อไม่ให้ภาพลักษณ์ของประเทศต้องเสียหายไปเพราะฝีมือของคนเพียงกลุ่มเดียว ไม่อย่างนั้นคุณพิธาเองที่จะไม่มีที่ยืนในสายตาประชาชน” นายธนกร กล่าว
รัฐบาลไทย-ข่าวทำเนียบรัฐบาล-ปลัดฯกอบชัย เยี่ยมชมการจำหน่ายสินค้า ภายใต้โครงการ “คาราวานอุตสาหกรรม SME สินค้าดี เมืองแม่กลอง
วันจันทร์ที่ 25 กรกฎาคม 2565
ปลัดฯกอบชัย เยี่ยมชมการจําหน่ายสินค้า ภายใต้โครงการ “คาราวานอุตสาหกรรม SME สินค้าดี เมืองแม่กลอง
ปลัดฯกอบชัย เยี่ยมชมการจําหน่ายสินค้า ภายใต้โครงการ “คาราวานอุตสาหกรรม SME สินค้าดี เมืองแม่กลอง"
วันนี้ (25 กรกฎาคม พ.ศ.2565) นายกอบชัย สังสิทธิสวัสดิ์ ปลัดกระทรวงอุตสาหกรรม ให้เกียรติเยี่ยมชมการจําหน่ายสินค้าภายใต้โครงการ “คาราวานอุตสาหกรรม SME สินค้าดี เมืองแม่กลอง” ซึ่งสํานักงานอุตสาหกรรมจังหวัดสมุทรสงครามจัดขึ้น เพื่อให้ความช่วยเหลือวิสาหกิจชุมชน และวิสาหกิจขนาดกลางและขนาดย่อม ให้มีช่องทางการจําหน่ายสินค้า รวมถึงกระจายสินค้าที่เป็นภูมิปัญญาท้องถิ่น โดยมีผลิตภัณฑ์เด่นของจังหวัดสมุทรสงคราม อาทิ ส้มโอ น้ําตาลมะพร้าว ปลาทูนึ่ง คุกกี้รูปปลาทู ถั่วทอด ขนมตาล เสื้อผ้าสําเร็จรูป กระเป๋าผ้าขาวม้า ฯลฯ มาจัดจําหน่าย ณ บริเวณด้านข้างอาคารสํานักงานปลัดกระทรวงอุตสาหกรรม.
รัฐบาลไทย-ข่าวทำเนียบรัฐบาล-พม. เร่งจัดตั้งศูนย์ช่วยเหลือสังคมตำบลทั่วประเทศเสร็จแล้ว กว่า 4,000 แห่ง มุ่งช่วยเหลือกลุ่มเปราะบางครบวงจรแบบ One Stop Service
วันศุกร์ที่ 25 มีนาคม 2565
พม. เร่งจัดตั้งศูนย์ช่วยเหลือสังคมตําบลทั่วประเทศเสร็จแล้ว กว่า 4,000 แห่ง มุ่งช่วยเหลือกลุ่มเปราะบางครบวงจรแบบ One Stop Service
พม. เร่งจัดตั้งศูนย์ช่วยเหลือสังคมตําบลทั่วประเทศเสร็จแล้ว กว่า 4,000 แห่ง มุ่งช่วยเหลือกลุ่มเปราะบางครบวงจรแบบ One Stop Service
วันนี้ (25 มี.ค. 65) เวลา 11.45 น. นางสาวแรมรุ้ง วรวัธ รองปลัดกระทรวงการพัฒนาสังคมและความมั่นคงของมนุษย์ (รองปลัด พม.) ในฐานะโฆษกกระทรวงการพัฒนาสังคมและความมั่นคงของมนุษย์ เปิดเผยว่า รัฐบาล นําโดย พลเอก ประยุทธ์ จันทร์โอชา นายกรัฐมนตรี ได้ขับเคลื่อนนโยบาย "เราจะไม่ทิ้งใครไว้ข้างหลัง" โดยเฉพาะการช่วยเหลือดูแลกลุ่มเปราะบาง ทั้ง เด็ก เยาวชน ผู้สูงอายุ คนพิการ และผู้ด้อยโอกาสที่ประสบปัญหาความเดือดร้อนทางสังคมรวมทั้งสถานการณ์การแพร่ระบาดของโควิด - 19 โดยได้มอบหมายให้กระทรวงต่างๆ ทํางานอย่างบูรณาการร่วมกันช่วยเหลือโดยเร็วที่สุด เพราะปัญหาประชาชน รอไม่ได้ ทั้งนี้ นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) จึงได้ขับเคลื่อนนโยบายการจัดตั้งศูนย์ช่วยเหลือสังคมตําบลในพื้นที่ทั่วประเทศ เพื่อเป็นศูนย์กลางบูรณาการความร่วมมือสําหรับการบริการสวัสดิการสังคมสําหรับกลุ่มเปราะบางและประชาชนทุกช่วงวัย ภายใต้บริการสังคมแบบเบ็ดเสร็จ ณ จุดเดียว (One Stop Service) รวมถึงเป็นศูนย์กลางการบริการแบบมีส่วนร่วมของชุมชน (Community Service Center) เพื่อให้บริการอย่างทั่วถึงและรวดเร็ว โดยการทํางานร่วมกันระหว่างหน่วยงานของกระทรวง พม. ในพื้นที่ และภาคีเครือข่ายทุกภาคส่วน อาทิ องค์กรปกครองส่วนท้องถิ่น ภาครัฐ ภาคเอกชน และภาคประชาสังคม รวมทั้งอาสาสมัครพัฒนาสังคมและความมั่นคงของมนุษย์ (อพม.)
นางสาวแรมรุ้ง กล่าวเพิ่มเติมว่า ขณะนี้ กระทรวง พม. ได้ขับเคลื่อนการจัดตั้งศูนย์ช่วยเหลือสังคมตําบลในพื้นที่ทั่วประเทศแล้ว จํานวน 4,355 แห่ง ทั้งนี้ ศูนย์ดังกล่าวจะทําหน้าที่เป็นตัวแทนของกระทรวง พม. ในพื้นที่ เพื่อช่วยเหลือดูแลประชาชนอย่างทั่วถึงและรวดเร็ว ผ่านสายด่วน พม. โทร. 1300 ที่ประสานความช่วยเหลือตลอด 24 ชั่วโมง
รัฐบาลไทย-ข่าวทำเนียบรัฐบาล-ครม. ไฟเขียว ร่างแผนควบคุมยาสูบแห่งชาติ ปี 65 - 70 มุ่งลดความสูญเสียทางเศรษฐกิจประชาชนมีสุขภาพที่ดีขึ้น
วันพฤหัสบดีที่ 17 กุมภาพันธ์ 2565
ครม. ไฟเขียว ร่างแผนควบคุมยาสูบแห่งชาติ ปี 65 - 70 มุ่งลดความสูญเสียทางเศรษฐกิจประชาชนมีสุขภาพที่ดีขึ้น
.....
ที่ประชุม ครม. (15 ก.พ. 65) เห็นชอบร่างแผนปฏิบัติการด้านการควบคุมยาสูบแห่งชาติ ฉบับที่ 3 ปี 2565 – 2570 เพื่อลดการใช้ยาสูบและคุ้มครองสุขภาพประชาชนจากอันตรายของควันบุหรี่ กรอบวงเงิน 498 ล้านบาท ภายใต้ 6 ยุทธศาสตร์ ดังนี้
.
ยุทธศาสตร์ที่ 1 ยกระดับการควบคุมยาสูบของประเทศ โดยผลักดันบังคับใช้กฎหมาย ตามกรอบอนุสัญญาควบคุมยาสูบ WHO FCTC ในทุกระดับ
.
ยุทธศาสตร์ที่ 2 ป้องกันมิให้เกิดผู้เสพยาสูบรายใหม่ และรู้เท่าทันกลยุทธ์ของอุตสาหกรรมยาสูบ
.
ยุทธศาสตร์ที่ 3 บําบัดผู้เสพให้เลิกใช้ยาสูบ พัฒนาระบบบริการเลิกยาสูบและสายด่วนเลิกบุหรี่
.
ยุทธศาสตร์ที่ 4 ควบคุม ตรวจสอบ เฝ้าระวังและเปิดเผยข้อมูลส่วนประกอบ เพื่อวัดสารที่อยู่ในยาสูบและสารที่ปล่อยออกมา
.
ยุทธศาสตร์ที่ 5 ให้สถานที่สาธารณะและสถานที่ทํางานทุกแห่งปลอดควันบุหรี่
.
ยุทธศาสตร์ที่ 6 ปรับปรุงโครงสร้างภาษียาสูบและระบบการจัดเก็บภาษียาสูบ รวมถึงมาตรการลดผลกระทบต่อชาวไร่ยาสูบจากมาตรการควบคุมผลิตภัณฑ์ยาสูบ
.
ซึ่งการควบคุมการบริโภคยาสูบจะส่งผลเชิงบวกในหลายมิติ ทําให้ต้นทุนค่าใช้จ่ายทางการแพทย์ที่เกิดจากโรคที่เกี่ยวข้องกับยาสูบลดลง และลดความสูญเสียทางเศรษฐกิจในภาพรวม ประชาชนมีสุขภาพและคุณภาพชีวิตที่ดีขึ้น และประเทศไทยยังได้รับการยอมรับการเป็นผู้นําการควบคุมยาสูบในระดับประเทศและนานาชาติ
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-รฟม. โครงการรถไฟฟ้าสายสีส้ม ช่วงบางขุนนนท์ - มีนบุรี (สุวินทวงศ์)
วันพุธที่ 24 สิงหาคม 2565
รฟม. โครงการรถไฟฟ้าสายสีส้ม ช่วงบางขุนนนท์ - มีนบุรี (สุวินทวงศ์)
เปิดซองข้อเสนอซองที่ 2 (ด้านเทคนิค)
ตามที่ การรถไฟฟ้าขนส่งมวลชนแห่งประเทศไทย (รฟม.) กระทรวงคมนาคมคณะกรรมการคัดเลือกตามมาตรา 36 แห่งพระราชบัญญัติการร่วมลงทุนระหว่างรัฐและเอกชน พ.ศ. 2562 โครงการรถไฟฟ้าสายสีส้ม ช่วงบางขุนนนท์ - มีนบุรี (สุวินทวงศ์) (คณะกรรมการคัดเลือก) และเอกชนผู้ยื่นข้อเสนอ ประกอบด้วย บริษัท ทางด่วนและรถไฟฟ้ากรุงเทพ จํากัด (มหาชน) และ ITD Group พร้อมทั้งผู้สังเกตการณ์ตามข้อตกลงคุณธรรม ได้ร่วมเปิดซองข้อเสนอการร่วมลงทุนโครงการรถไฟฟ้า สายสีส้ม ช่วงบางขุนนนท์ - มีนบุรี (สุวินทวงศ์) ซองที่ 1 ข้อเสนอด้านคุณสมบัติ เมื่อวันที่ 1 สิงหาคม 2565 นั้น
รฟม. และ คณะกรรมการคัดเลือก ได้ตรวจสอบคุณสมบัติของผู้ยื่นข้อเสนอซองที่ 1 และได้ประกาศรายชื่อผู้ผ่านการพิจารณาข้อเสนอซองที่ 1 แล้วเมื่อวันที่ 23 สิงหาคม 2565 ซึ่งในวันนี้ (24 สิงหาคม 2565) รฟม. และ คณะกรรมการคัดเลือก ได้ดําเนินการเปิดซองข้อเสนอซองที่ 2 ข้อเสนอด้านเทคนิค ณ อาคาร 2 รฟม. โดยเชิญผู้สังเกตการณ์ตามข้อตกลงคุณธรรมและผู้ผ่านการพิจารณาข้อเสนอซองที่ 1 เข้าร่วม เพื่อตรวจสอบความถูกต้องของเอกสารและร่วมเป็นสักขีพยาน ทั้งนี้ รฟม. และคณะกรรมการคัดเลือกฯ จะพิจารณาข้อเสนอและดําเนินการตามขั้นตอนในพระราชบัญญัติการร่วมลงทุนระหว่างรัฐและเอกชน พ.ศ. 2562 โดยเคร่งครัดต่อไป
สําหรับโครงการรถไฟฟ้าสายสีส้ม ช่วงบางขุนนนท์ - มีนบุรี (สุวินทวงศ์) มีแนวเส้นทางเชื่อมระหว่างกรุงเทพมหานครทิศตะวันออกและทิศตะวันตก ระยะทาง 35.9 กิโลเมตร แบ่งเป็นส่วนตะวันออก (ช่วงศูนย์วัฒนธรรม แห่งประเทศไทย - มีนบุรี (สุวินทวงศ์)) ระยะทาง 22.5 กิโลเมตร จํานวน 17 สถานี (สถานีใต้ดิน 10 สถานี และสถานียกระดับ 7 สถานี) และส่วนตะวันตก (ช่วงบางขุนนนท์ - ศูนย์วัฒนธรรมแห่งประเทศไทย) ระยะทาง 13.4 กิโลเมตร จํานวน 11 สถานี (สถานีใต้ดินตลอดสาย)
รัฐบาลไทย-ข่าวทำเนียบรัฐบาล-เห็นชอบร่าง พ.ร.บ.คู่ชีวิต
วันพฤหัสบดีที่ 16 มิถุนายน 2565
เห็นชอบร่าง พ.ร.บ.คู่ชีวิต
วันอาทิตย์ที่ 12 มิถุนายน 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลส่งเสริมสิทธิและความเสมอภาคทางสังคมของคนทุกกลุ่ม โดยเห็นชอบร่าง พ.ร.บ.คู่ชีวิตเพื่อรองรับความสัมพันธ์ของคู่รักที่มีเพศกําเนิดเดียวกัน เช่น ให้มีการจดทะเบียนคู่ชีวิตได้เมื่อทั้งสองฝ่ายมีอายุ17 ปีบริบูรณ์ขึ้นไป โดยในกรณีที่ยังเป็นผู้เยาว์ต้องได้รับความยินยอมจากผู้ปกครองหรือศาลให้ทั้งสองฝ่ายมีหน้าที่ในการอุปการะเลี้ยงดูซึ่งกันและกันมีอํานาจจัดการแทนกันในคดีอาญาเช่นเดียวกับคู่สมรส มีสิทธิรับบุตรบุญธรรมร่วมกันมีสิทธิรับมรดกในฐานะทายาทโดยธรรมมีสิทธิและหน้าที่ในการเป็นผู้อนุบาลหรือผู้พิทักษ์หากอีกฝ่ายเป็นคนไร้ความสามารถหรือเสมือนไร้ความสามารถ มีสิทธิเซ็นยินยอมให้รักษาพยาบาลอีกฝ่ายและสิทธิในการจัดการศพ รวมถึงสามารถฟ้องหย่าและไม่สามารถจดทะเบียนซ้อนได้
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-คณะอนุกรรมการพัฒนาการให้บริการ บขส. ลงตรวจสถานีเดินรถอุดรธานี - หนองคาย
วันพุธที่ 24 สิงหาคม 2565
คณะอนุกรรมการพัฒนาการให้บริการ บขส. ลงตรวจสถานีเดินรถอุดรธานี - หนองคาย
ก่อนลุยแผนพัฒนางานด้านบริการให้โดนใจผู้ใช้บริการมากขึ้น สามารถเชื่อมต่อการเดินทางทั้งทางบก ราง อากาศ
เมื่อวันที่ 22 - 23 สิงหาคม 2565 นายอนามัย ดําเนตร ประธานคณะอนุกรรมการพัฒนาการให้บริการ บริษัท ขนส่ง จํากัดนําคณะอนุกรรมการ พร้อมด้วย นายสัญลักข์ ปัญวัฒนลิขิต กรรมการผู้จัดการใหญ่ บริษัท ขนส่ง จํากัด กระทรวงคมนาคมลงพื้นที่ศึกษาดูงานด้านบริการในเส้นทางกรุงเทพ - อุดรธานี - หนองคาย โดยคณะฯ ได้เดินทางออกจากกรุงเทพฯ ด้วยรถโดยสารของ บริษัท ขนส่ง จํากัด (บขส.) และได้เข้าใช้บริการจุดพักรับประทานอาหารอําเภอสีคิ้ว จังหวัดนครราชสีมา เพื่อตรวจเยี่ยมการให้บริการ คุณภาพอาหาร และความสะอาด จากนั้นเข้าตรวจเยี่ยมการให้บริการผู้โดยสาร การบริการขนส่งพัสดุภัณฑ์ การให้บริการเดินรถโดยสารระหว่างประเทศ ของสถานีเดินรถอุดรธานี และสถานีเดินรถหนองคาย โดยมีนายสถานีเดินรถอิสานกลาง เข้าร่วมฯ
ทั้งนี้ นายอนามัย กล่าวว่า นายสรพงศ์ ไพฑูรย์พงษ์ ประธานกรรมการ บริษัท ขนส่ง จํากัด ได้มอบหมายให้ คณะอนุกรรมการพัฒนาการให้บริการฯ ลงพื้นที่จริง เพื่อรับทราบปัญหา และนําไปสู่การพัฒนาและปรับปรุงงานด้านบริการได้ตามความต้องการของผู้ใช้บริการ ซึ่งการลงพื้นที่ครั้งนี้ คณะอนุกรรมการพัฒนาการให้บริการฯ เห็นว่า บขส.มีการบริหารจัดการที่ดี แต่อยากให้มีการพัฒนาบริการให้มากขึ้น เช่น เพิ่มการเชื่อมต่อในเส้นทางระหว่างประเทศ โดยนํารถโดยสารเข้ารับส่งผู้โดยสารจากสถานีรถไฟความเร็วสูงลาว - จีน การดูแลเรื่องความสะอาดในสถานีฯ และบนรถโดยสาร เพื่ออํานวยความสะดวกและตอบสนองความต้องการของผู้ใช้บริการให้มากยิ่งขึ้น
ด้าน กรรมการผู้จัดการใหญ่ บริษัท ขนส่ง จํากัด กล่าวว่า บขส. ได้รับนโยบายจากนายศักดิ์สยาม ชิดชอบ รัฐมนตรีว่าการกระทรวงคมนาคม ให้ศึกษาเส้นทางเชื่อมต่อรถไฟความเร็วสูงลาว - จีน ซึ่งปัจจุบันได้รับความนิยมจากนักท่องเที่ยว เนื่องจากเป็นเส้นทางสายประวัติศาสตร์ที่เชื่อมโยง ไทย สปป.ลาว และจีน รวมทั้งสถานีรายทางยังเชื่อมโยงเมืองท่องเที่ยวของ สปป.ลาว ทั้งนี้จากการลงพื้นที่สํารวจเส้นทาง มองว่า บขส. ควรมีการปรับปรุงเส้นทางเดินรถระหว่างประเทศให้เหมาะสมมากขึ้น เพื่อให้เกิดการเชื่อมต่อกับสถานีรถไฟความเร็วสูงลาว-จีน ซึ่งจะทําให้ผู้ใช้บริการได้รับความสะดวกในการเดินทางมากขึ้น เพิ่มโอกาสในการให้บริการได้อย่างทั่วถึง เกิดการเชื่อมต่อการเดินทางทั้งทางบก ราง และอากาศ รวมทั้งเพื่อรองรับจํานวนผู้ใช้บริการที่มีแนวโน้มเพิ่มสูงขึ้นกว่าช่วงที่มีการแพร่ระบาดของโรคติดเชื้อไวรัส COVID-19 ด้วย
สําหรับจังหวัดอุดรธานี บขส. มีเส้นทางเดินรถระหว่างประเทศ จํานวน 2 เส้นทาง เปิดให้บริการ 1 เส้นทาง คือ อุดรธานี - นครหลวงเวียงจันทน์ ระยะทาง 77 กิโลเมตร วันละ 5 เที่ยว ค่าโดยสาร 80 บาท/เที่ยว ส่วนเส้นทางอุดรธานี - ท่าอากาศยานอุดรธานี - หนองคาย - วังเวียง ระยะทาง 246 กิโลเมตร ยังไม่เปิดให้บริการ เนื่องจากอยู่ระหว่างการศึกษาเส้นทางใหม่ ซึ่งจะช่วยย่นระยะเวลาในการเดินทางได้มากขึ้น
ส่วนที่จังหวัดหนองคาย บขส. มีเส้นทางเดินรถระหว่างประเทศ 1 เส้นทาง คือ หนองคาย - นครหลวงเวียงจันทน์ ระยะทาง 27 กิโลเมตร เปิดให้บริการวันละ 8 เที่ยว ค่าโดยสาร 55 บาท/เที่ยว ทั้งนี้ ผู้โดยสารสามารถสอบถามข้อมูลการเดินทางเพิ่มเติมได้ที่ Call Center 1490 เรียก บขส. ตลอด 24 ชั่วโมง หรือที่ช่องจําหน่ายตั๋ว ณ สถานีเดินรถของ บขส.ทั่วประเทศ
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม เร่งกรมราชทัณฑ์ติดตามวัคซีนผู้ต้องขังหลังกรมควบคุมโรคส่งให้เดือนนี้ 240,000 โดส พร้อมโชว์ยาฟ้าทะลายโจรมีสำรองให้นักโทษคนละ 64 เม็ด
วันพุธที่ 22 กันยายน 2564
รัฐมนตรีว่าการกระทรวงยุติธรรม เร่งกรมราชทัณฑ์ติดตามวัคซีนผู้ต้องขังหลังกรมควบคุมโรคส่งให้เดือนนี้ 240,000 โดส พร้อมโชว์ยาฟ้าทะลายโจรมีสํารองให้นักโทษคนละ 64 เม็ด
รัฐมนตรีว่าการกระทรวงยุติธรรม เร่งกรมราชทัณฑ์ติดตามวัคซีนผู้ต้องขังหลังกรมควบคุมโรคส่งให้เดือนนี้ 240,000 โดส พร้อมโชว์ยาฟ้าทะลายโจรมีสํารองให้นักโทษคนละ 64 เม็ด สํารองส่วนกลาง 2 ล้านแคปซูล
เมื่อเวลา 09.30 น. ที่กระทรวงยุติธรรม นายสมศักดิ์ เทพสุทิน รัฐมนตรีว่าการกระทรวงยุติธรรม เป็นประธานการประชุมผู้บริหารกระทรวงยุติธรรม ผ่านระบบคอนเฟอร์เรนซ์ โดยมี ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม น.ส.ณัฐธ์ภัสส์ ยงใจยุทธ ผู้ช่วย รมว.ยุติธรรม นายธนวัชร นิติกาญจนา ที่ปรึกษา รมว.ยุติธรรม นายอายุตม์ สินธพพันธุ์ อธิบดีกรมราชทัณฑ์ พร้อม ผู้บริหารจากหน่วยงานต่าง ๆ เข้าร่วมประชุม
นายสมศักดิ์ กล่าวว่า จากสถานการณ์โควิด 19 ระบาด ส่งผลให้มีผู้ติดเชื้อโควิดในเรือนจํา ซึ่งที่ผ่านมาตนขอขอบคุณบริษัทต่าง ๆ ที่ให้การช่วยเหลือในการบริจาคยาฟ้าทะลายโจร หน้ากากอนามัย และอุปกรณ์ทางการแพทย์ต่าง ๆ ส่งผลให้สถานการณ์โควิดในเรือนจําดีขึ้นอย่างมากไม่พบการแพร่ระบาดในเรือนจํา 114 แห่ง มีนักโทษติดโควิดได้รับการรักษาจนหาย กว่า 59,119 ราย ส่วนกรมควบคุมโรคพร้อมสนับสนุนวัคซีนซิโนแวคเข็มแรกให้ผู้ต้องขัง 240,000 โดสที่ส่งให้เราภายในเดือนนี้ และวัคซีนเข็มที่สองจะมาภายในเดือนหน้าต่อทันที ต้องประสานให้จบภายในเดือนตุลาคม ซึ่งขณะนี้มีเรือนจําที่ยังไม่ได้ฉีด 47 แห่ง ผู้ต้องขัง 162,550 คน ทั้งนี้ ตนยืนยันว่ากรมราชทัณฑ์ดูแลผู้ต้องขังทุกคนตามมาตรฐานของกระทรวงสาธารณสุข ซึ่งผู้ต้องขังจะต้องได้รับวัคซีนครบทั้งสองเข็มโดยเร็วที่สุด เพื่อให้ญาติพี่น้องเกิดความสบายใจต่อการดูแลของกรมราชทัณฑ์
นายสมศักดิ์ กล่าวอีกว่า ส่วนนโยบายสํารองยาฟ้าทะลายโจร 50 เม็ด ต่อผู้ต้องขัง 1 คน ขณะนี้เรือนจําต่าง ๆ มียาสํารองครอบคลุมทุกแห่งแล้วเฉลี่ย 64 แคปซูลต่อคน ซึ่งยาฟ้าทะลายโจรในสต็อกสํารองของเรือนจําทั่วประเทศมีอยู่ 18.6 ล้านแคปซูล ส่วนสํารองส่วนกลางมีอยู่ 2 ล้านแคปซูล อีกเรื่องคือ งบค่าอาหารผู้ต้องขังของกรมราชทัณฑ์ ซึ่งยังค้างผู้ส่งอาหาร 2-3 พันล้านบาท ตนได้หารือกับผู้อํานวยการสํานักงบประมาณ ที่ให้เราทําเรื่องของบกลาง ขอให้เราช่วยกันติดตามเรื่องด้วย เพราะหากผู้ส่งไม่ส่งอาหารให้เรือนจํา ผู้ต้องขังไม่มีอาหารกิน กลัวจะยุ่งเกิดความวุ่นวายได้ ขอให้ข้าราชการใส่ใจ ทํากระบวนการต่างๆให้รวดเร็ว
รัฐบาลไทย-ข่าวทำเนียบรัฐบาล-โฆษกรัฐบาลเผย ผู้ประกอบการสถานบริการและลูกจ้างขอบคุณ "นายกฯ" มติ ศบค. ทำให้ธุรกิจภาคบริการและการท่องเที่ยวคึกคัก เชื่อมั่นว่าอีกไม่นานประเทศไทยจะสามารถดำเนินชีวิตได้ตามปกติ
วันอังคารที่ 21 มิถุนายน 2565
โฆษกรัฐบาลเผย ผู้ประกอบการสถานบริการและลูกจ้างขอบคุณ "นายกฯ" มติ ศบค. ทําให้ธุรกิจภาคบริการและการท่องเที่ยวคึกคัก เชื่อมั่นว่าอีกไม่นานประเทศไทยจะสามารถดําเนินชีวิตได้ตามปกติ
โฆษกรัฐบาลเผย ผู้ประกอบการสถานบริการและลูกจ้างขอบคุณ "นายกฯ" มติ ศบค. ทําให้ธุรกิจภาคบริการและการท่องเที่ยวคึกคัก เชื่อมั่นว่าอีกไม่นานประเทศไทยจะสามารถดําเนินชีวิตได้ตามปกติ โดยวันนี้พบผู้ติดเชื้อโควิด-19 จํานวน 1,714 ราย
วันนี้ (21 มิถุนายน 65) นายธนกร วังบุญคงชนะ โฆษกประจําสํานักนายกรัฐมนตรี เผยว่า ผู้ประกอบการสถานบริการ พนักงาน ลูกจ้าง รวมไปถึงภาคบริการเกี่ยวเนื่องกับธุรกิจท่องเที่ยวและบริการแสดงความขอบคุณพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ในฐานะผู้อํานวยการศูนย์บริหารสถานการณ์โควิด-19 ที่ได้มีมติผ่อนคลายมาตรการให้เปิดสถานบริการ มีประชาชนต่างเข้ามาใช้บริการมากมาย มีการจับจ่ายใช้สอยเพิ่มมากขึ้น สถานบริการต่าง ๆ เริ่มมีการฟื้นตัวหลังถูกปิดมานานหลายเดือน ซึ่งทางผู้ประกอบการยืนยันว่า จะปฏิบัติตามมาตรการของทางสาธารณสุขอย่างเคร่งครัด ทั้งนี้ นายกรัฐมนตรีเชื่อมั่นว่าอีกไม่นานประเทศไทยจะสามารถดําเนินชีวิตได้ตามปกติ อย่างไรก็ตาม ยังคงต้องขอให้ประชาชน สถานประกอบการ สถานที่ท่องเที่ยว ปฏิบัติตามมาตรการป้องกันแบบครอบจักรวาล Universal Prevention และ COVID Free Setting ประเทศไทยต้องเดินหน้าต่อไป โดยต้องระมัดระวังอย่างที่สุดไม่ให้สถานการณ์กลับไปรุนแรง
สําหรับสถานการณ์การแพร่ระบาดของโควิด-19 วันนี้ พบผู้ติดเชื้อโควิด-19 รายใหม่ 1,714 ราย จําแนกเป็น ผู้ติดเชื้อในประเทศ 1,711 ราย และผู้ป่วยมาจากต่างประเทศ 3 ราย ผู้เสียชีวิตเพิ่มขึ้น 21 ราย ผู้ที่กําลังรักษาตัว 20,467 ราย และมียอดผู้ที่หายป่วยกลับบ้านแล้ว 2,137 ราย ทําให้มียอดผู้ป่วย ยืนยันสะสมตั้งแต่ 1 ม.ค. 65 จํานวน 2,279,107 ราย จํานวนผู้ที่หายป่วยสะสมจํานวน 2,283,075 ราย จํานวนผู้ป่วยปอดอักเสบรักษาตัวอยู่ในโรงพยาบาล 631 ราย
รัฐบาลไทย-ข่าวทำเนียบรัฐบาล-กระทรวงเกษตรฯ จัดทำเอกสารประกอบการดำเนินงานตามที่สำนักงานศุลกากรแห่งสาธารณรัฐประชาชนจีน
วันพุธที่ 29 ธันวาคม 2564
กระทรวงเกษตรฯ จัดทําเอกสารประกอบการดําเนินงานตามที่สํานักงานศุลกากรแห่งสาธารณรัฐประชาชนจีน
กระทรวงเกษตรฯ จัดทําเอกสารประกอบการดําเนินงานตามที่สํานักงานศุลกากรแห่งสาธารณรัฐประชาชนจีน ได้ออกระเบียบใหม่สําหรับการนําเข้าสินค้าอาหาร มีผลบังคับใช้ตั้งแต่วันที่ 1 มกราคม 2565 เป็นต้นไป
นายระพีภัทร์ จันทรศรีวงศ์ รองปลัดกระทรวงเกษตรและสหกรณ์ เปิดเผยว่า ตามที่สํานักงานศุลกากรแห่งสาธารณรัฐประชาชนจีน (General Administration of Customs of the People’s Republic China: GACC) ได้ออกระเบียบใหม่สําหรับการนําเข้าสินค้าอาหาร คือ ระเบียบฉบับที่ 248 (Decree 248) ว่าด้วยการขึ้นทะเบียนผู้ผลิตอาหารนําเข้าจากต่างประเทศ (Regulations on the Registration and Administration of Overseas Producers of Imported Food: Decree 248) โดยจะมีผลบังคับใช้ตั้งแต่วันที่ 1 มกราคม 2565 เป็นต้นไป กระทรวงเกษตรและสหกรณ์ โดยสํานักงานที่ปรึกษาการเกษตรต่างประเทศ ประจํากรุงปักกิ่ง จึงได้จัดทําเอกสารประกอบการดําเนินงานที่เกี่ยวข้อง ประกอบด้วย 1) คู่มือการเข้าใช้ระบบฉบับภาษาไทย 2) คู่มือการดําเนินงานการให้บริการของทางการ “การขึ้นทะเบียนผู้ประกอบการผลิตอาหารในต่างประเทศที่นําเข้ามายังสาธารณรัฐประชาชนจีน” ฉบับภาษาไทย และ 3) เอกสารรวบรวมประเด็นข้อคําถามของผู้ผลิตอาหารที่พบบ่อยในการปฏิบัติตาม Decree 248 (FAQ) จากการประสานงานกับศุลกากรจีน และการเข้าร่วมประชุมออนไลน์ระหว่างประเทศสมาชิกอาเซียนและศุลกากรจีน
ทั้งนี้ หากผู้ประกอบการผลิตอาหารของไทยที่จะส่งออกไปยังสาธารณรัฐประชาชนจีน ต้องการรายละเอียดเพิ่มเติม สามารถดาวน์โหลดเอกสารได้ที่ https://www.moac.go.th/site-home หรือ https://www.opsmoac.go.th/news-preview-432991791570
รัฐบาลไทย-ข่าวทำเนียบรัฐบาล-นายกฯ พอใจการดำเนินงานป้องกันการแพร่ระบาดโควิด-19 ของ ศปม. ชื่นชมฝ่ายความมั่นคงปฏิบัติหน้าที่อย่างเข้มแข็ง เสียสละเพื่อประชาชน-ประเทศชาติ
วันอาทิตย์ที่ 24 เมษายน 2565
นายกฯ พอใจการดําเนินงานป้องกันการแพร่ระบาดโควิด-19 ของ ศปม. ชื่นชมฝ่ายความมั่นคงปฏิบัติหน้าที่อย่างเข้มแข็ง เสียสละเพื่อประชาชน-ประเทศชาติ
นายกฯ พอใจการดําเนินงานป้องกันการแพร่ระบาดโควิด-19 ของ ศปม. ชื่นชมฝ่ายความมั่นคงปฏิบัติหน้าที่อย่างเข้มแข็ง เสียสละเพื่อประชาชน-ประเทศชาติ พร้อมกําชับคุมเข้ม เฝ้าระวัง จับกุมแรงงานต่างด้าวลักลอบเข้าไทยตามแนวชายแดน
วันที่ 24 เมษายน 2565 นายธนกร วังบุญคงชนะ โฆษกประจําสํานักนายกรัฐมนตรี เผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม พอใจผลการดําเนินงานการป้องกันการแพร่ระบาดของเชื้อโควิด-19 ของศูนย์ปฏิบัติการแก้ไขสถานการณ์ฉุกเฉินด้านความมั่นคง (ศปม.) ในส่วนต่าง ๆ ซึ่ง ศปม. ได้รายงานในที่ประชุมศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) (ศบค.) ครั้งที่ 7/2565 เมื่อวันที่ 22 เม.ย. 65 ที่ผ่านมา โดยนายกรัฐมนตรีชื่นชม ขอบคุณกําลังพลฝ่ายความมั่นคงที่ปฏิบัติหน้าที่อย่างเข้มแข็ง เสียสละเพื่อประชาชนไทยและประเทศชาติตลอดห้วงเวลาการแพร่ระบาดของเชื้อโควิด-19 พร้อมกําชับให้คุมเข้ม เฝ้าระวัง จับกุมแรงงานต่างด้าวลักลอบเข้าประเทศไทยโดยผิดกฎหมายอย่างเข้มงวด
นายธนกรกล่าวว่า ด้านการปฏิบัติของ ศปม. ในพื้นที่ชายแดน ในการจับกุม สอบสวน แรงงานต่างด้าวลักลอบเข้าราชอาณาจักรโดยผิดกฎหมาย (1 - 20 เม.ย. 65) มียอดรวม 13,405 คน แบ่งเป็นพื้นที่ตอนใน 919 คน ติดชายแดน 12,486 คน โดยในจํานวนนี้เป็นผู้นําพา 110 คน ขณะที่การสกัดกั้นการลักลอบลําเลียงยาเสพติด การสืบสวนสอบสวน และขยายผลจับกุมผู้ต้องหาพร้อมของกลางยาเสพติด จําแนกเป็น ยาบ้า จํานวน 3,146,857 เม็ด และกัญชาอัดแท่ง จํานวน 556 กก. นอกจากนี้ ศปม. ได้มีการสนับสนุนศูนย์ปฏิบัติการ (เฉพาะกิจ) เพื่อติดตามและกํากับดูแลผู้เดินทางเข้ามาในราชอาณาจักร โดยจัดกําลังร่วมปฏิบัติในการติดตามและกํากับดูแลผู้เดินทางเข้ามาในราชอาณาจักร ให้เป็นไปตามมาตรการป้องกันควบคุมโรคที่กําหนดอย่างเคร่งครัด กําหนดเส้นทางและจุดรับ-ส่ง ผู้เดินทางจากท่าอากาศยานไปยังโรงแรมที่พัก ตรวจสอบและกํากับการเดินทางให้เป็นไปด้วยความเรียบร้อย ประสานการปฏิบัติในการแก้ไขปัญหาในกรณีที่ผู้เดินทางหลบหนีหรือไม่ปฏิบัติตามมาตรการที่กําหนด รวมทั้งบูรณาการและประสานความร่วมมือกับ ศปก.กก. และภาคส่วนที่เกี่ยวข้อง
“นายกรัฐมนตรีพอใจการดําเนินงานการป้องกันการแพร่ระบาดเชื้อโควิด-19 ของ ศปม. พร้อมให้กําลังใจกับทุกการทํางานเพื่อป้องกันการแพร่ระบาดโควิด-19 โดยในห้วงที่ผ่านมาแม้จะมีการจับกุมผู้ลักลอบเข้าราชอาณาจักรโดยผิดกฎหมายได้เป็นจํานวนมาก ทั้งแรงงานผิดกฎหมายและผู้นําพา แต่ก็พบว่ายังคงมีความพยายามที่จะลักลอบเข้ามาอย่างต่อเนื่อง นายกฯ จึงได้กําชับให้เจ้าหน้าที่ฝ่ายความมั่นคง ทหาร ตํารวจ คุมเข้ม เฝ้าระวัง จับกุมแรงงานต่างด้าวลักลอบเข้าประเทศไทยอย่างเข้มงวด ตามเส้นทางตลอดแนวชายแดน และเส้นทางในการลักลอบเข้าสู่พื้นที่ตอนใน อย่างไรก็ตาม นายกรัฐมนตรีย้ําว่าหากพบมีเจ้าหน้าที่เข้าไปเกี่ยวข้องในขบวนการลักลอบ หรือปล่อยปละละเลยการปฏิบัติหน้าที่จะต้องถูกลงโทษอย่างเด็ดขาด” นายธนกร กล่าว
รัฐบาลไทย-ข่าวทำเนียบรัฐบาล-กรมการขนส่งทางราง ตรวจสอบหาสาเหตุระบบควบคุมการเดินรถไฟฟ้า 2 สายขัดข้อง
วันพฤหัสบดีที่ 17 มีนาคม 2565
กรมการขนส่งทางราง ตรวจสอบหาสาเหตุระบบควบคุมการเดินรถไฟฟ้า 2 สายขัดข้อง
พร้อมเตรียมจัดประชุมผู้ให้บริการเดินรถไฟฟ้า เพื่อร่วมกันหาแนวทางป้องกันปัญหาไม่ให้เกิดขึ้นซ้ํา
ตามที่เมื่อช่วงเช้าของวันที่ 17 มีนาคม 2565 เมื่อเวลา 06.07 น. เกิดเหตุระบบบังคับสัมพันธ์ (Interlocking) ของ รถไฟฟ้าสายฉลองรัชธรรม (สีม่วง) ขัดข้อง ระหว่างสถานีสะพานพระนั่งเกล้าถึงสถานีศูนย์ราชการนนทบุรี และต่อมาเวลา 07.35 น. บริษัท ทางด่วนและรถไฟฟ้าจํากัด (มหาชน) (BEM) ผู้ให้บริการเดินรถไฟฟ้าสายฉลองรัชธรรมได้ใช้แผนเดินรถสํารอง โดยจัดการเดินรถแบบไป-กลับ (Shuttle) ระหว่างสถานีกระทรวงสาธารณสุขถึงสถานีเตาปูน และแบบวงย่อย (Short loop) ระหว่างสถานีคลองบางไผ่ถึงสถานีกระทรวงสาธารณสุข และในเวลา 08.35 น. ทาง BEM ได้ยกเลิกแผนการเดินรถสํารองมาใช้การเดินรถแบบปกติอีกครั้ง โดยมีความถี่ (Headway) 7 นาที ต่อมาเวลา 10.33 น. BEM ได้กลับมาใช้แผนการเดินรถสํารอง ในรูปแบบไป-กลับ (Shuttle) โดยแบ่งเป็น 5 ช่วง ได้แก่ สถานีคลองบางไผ่-สถานีบางพลู สถานีบางพลู-สถานีพระนั่งเกล้า, สถานีสะพานพระนั่งเกล้า-สถานีศูนย์ราชการนนทบุรี, สถานีศูนย์ราชการนนทบุรี-สถานีวงศ์สว่าง และสถานีวงศ์สว่าง-สถานีเตาปูน โดยมีความถี่ (Headway) ที่ 20 นาที จากนั้นเวลา 12.35 น. เจ้าหน้าที่ได้ดําเนินการแก้ไขเรียบร้อย โดยสามารถกลับมาให้บริการเดินรถได้ตามปกติ
นอกจากนี้ ยังพบว่า เมื่อเวลา 09.24 น. เกิดเหตุระบบควบคุมการเดินรถไฟฟ้าบีทีเอส (สีเขียว) สายสุขุมวิทขัดข้องระหว่างสถานีห้าแยกลาดพร้าว (N 9) ถึงสถานีสายหยุด (N 19) และต่อมาเวลา 10.05 น. ทางบริษัท ระบบขนส่งมวลชนกรุงเทพ จํากัด (มหาชน) (BTS) ผู้ให้บริการเดินรถไฟฟ้าสายสุขุมวิท ได้ปรับรูปแบบการเดินรถ โดยให้บริการเดินรถสายสุขุมวิทเฉพาะช่วงสถานีหมอชิต (N 8) - สถานีเคหะ (E 23) ส่วนช่วงระหว่างสถานีห้าแยกลาดพร้าว (N 9) ถึงสถานีคูคต (N 24) ปิดการให้บริการชั่วคราว จนถึงเวลา 12.55 น. เจ้าหน้าที่ได้ดําเนินการแก้ไขเรียบร้อย โดยสามารถกลับมาให้บริการเดินรถสายสุขุมวิทได้ตามปกติ
กรมการขนส่งทางราง (ขร.) กระทรวงคมนาคมได้ตรวจสอบข้อเท็จจริงดังกล่าวข้างต้น เพื่อหาสาเหตุความขัดข้องของระบบควบคุมการเดินรถไฟฟ้า จากการตรวจสอบพบว่า ปัญหาเกิดขึ้นจาก software ของอุปกรณ์ระบบบังคับสัมพันธ์ (interlocking) ซึ่งเป็นผลิตภัณฑ์ของผู้ผลิตรายเดียวกันทั้งสองสาย โดยพบว่า ระบบรถไฟฟ้าในหลายประเทศที่ใช้ผลิตภัณฑ์ดังกล่าว ได้เกิดเหตุขัดข้องในลักษณะเดียวกันในช่วงเวลา (time zone) ใกล้เคียงกัน เช่น รถไฟฟ้า Metro สายสีม่วง สีเขียวและสีชมพู รวม 3 สายในกรุงเดลี ประเทศอินเดีย รถไฟฟ้า subway หมายเลข 5 ที่กรุงปักกิ่ง สาธารณรัฐประชาชนจีน
ทั้งนี้ ทาง BTS ได้แก้ปัญหาดังกล่าว โดยการรีเซตระบบใหม่จนกลับมาเดินรถได้ตามปกติในเวลา 12.55 น. และ BEM ได้แก้ปัญหาโดยการรีเซตระบบใหม่เช่นเดียวกัน โดยกลับมาเดินรถได้ตามปกติในเวลา 12.35 น. นอกจากนี้ ผู้ให้บริการเดินรถไฟฟ้าทั้งสองรายได้ดําเนินการประสานกับผู้ผลิตอุปกรณ์ระบบบังคับสัมพันธ์ดังกล่าว เพื่อหาวิธีป้องกัน และแนวทางที่ให้ระบบเกิดความเสถียรภาพมากขึ้นต่อไป
กรมการขนส่งทางรางจะจัดประชุมหารือร่วมกับผู้ให้บริการเดินรถไฟฟ้าทั้งสองราย เพื่อหาแนวทางการป้องกันไม่ให้เกิดเหตุการณ์ในลักษณะเดียวกันนี้ขึ้นอีก
Link ประกอบข่าว:https://indianexpress.com/article/cities/delhi/delhi-metro-services-on-violet-green-pink-lines-hit-by-glitch-during-peak-hours-7823852/
รัฐบาลไทย-ข่าวทำเนียบรัฐบาล-ไขที่มา...ทำไมราคาน้ำมันไทย – อาเซียน ถึงต่างกัน?
วันพฤหัสบดีที่ 9 มิถุนายน 2565
ไขที่มา...ทําไมราคาน้ํามันไทย – อาเซียน ถึงต่างกัน?
.....
สถานการณ์ราคาพลังงานตลาดโลกที่ยังผันผวนต่อเนื่อง ส่งผลให้เกิดวิกฤตเศรษฐกิจทั่วโลก นายกรัฐมนตรี มีข้อห่วงใยและกําชับทุกฝ่ายสร้างการรับรู้ให้ประชาชนมีความเข้าใจที่ถูกต้องในเรื่องราคาน้ํามันของไทย โดยย้ําว่าราคาน้ํามันไทยไม่ได้แพงที่สุดในอาเซียน และรัฐบาลให้ความสําคัญกับการรักษาความมั่นคงด้านพลังงานของประเทศ
.
กระทรวงพลังงาน ชี้แจงว่าท่ามกลางสถานการณ์สงครามระหว่างรัสเซีย - ยูเครน เป็นเหตุให้อุปทานพลังงานลดลง ประกอบกับสถานการณ์โควิดในหลายประเทศดีขึ้น ทําให้ความต้องการใช้พลังงานเพิ่มสูงขึ้น ส่งผลต่อราคาเชื้อเพลิงและค่าครองชีพของประชาชนที่ปรับตัวสูงขึ้นทั่วโลก
.
หากเปรียบเทียบราคาน้ํามันของไทยกับประเทศเพื่อนบ้าน ที่นําเข้าน้ํามันเช่นเดียวกับประเทศไทย มีต้นทุนเนื้อน้ํามันไม่ต่างกันมากนัก เพราะราคาที่ซื้อ - ขาย จะอ้างอิงจากราคาตลาดโลก
.
แต่ปัจจัยที่ทําให้ราคาน้ํามันที่ขายในแต่ละประเทศแตกต่างกันก็คือ โครงสร้างน้ํามันของแต่ละประเทศ ที่แต่ละประเทศมีมาตรการภาษี และระบบการเก็บเงินเข้ากองทุนหรืออุดหนุนราคาพลังงานที่แตกต่างกัน ซึ่งประเทศมาเลเซียหรือบรูไน มีราคาน้ํามันถูกกว่าประเทศอื่น ๆ เพราะเป็นประเทศผู้ผลิตและส่งออกน้ํามัน จึงไม่ได้เก็บภาษีส่วนนี้
.
ในส่วนของประเทศไทย รัฐบาลได้ดูแลราคาน้ํามันมาอย่างต่อเนื่องโดยใช้เงินกองทุนน้ํามันเชื้อเพลิงอุดหนุนราคาน้ํามันดีเซลรวมถึงการลดภาษี และล่าสุดได้ลดการจัดเก็บเงินกองทุนน้ํามันเชื้อเพลิงในส่วนของน้ํามันกลุ่มเบนซิน เพื่อบรรเทาความเดือดร้อนของประชาชน
#ไทยคู่ฟ้า #ร่วมต้านโควิด19
-------------------
อัลบั้มภาพ
prev
next
ข่าวที่เกี่ยวข้อง
รัฐบาลเข้ม...
แจ้งเตือน...
อย่าแชร์...
กรุงเทพฯ...
ปลื้ม...
รัฐบาลไทย-ข่าวทำเนียบรัฐบาล-ประกาศ ขสมก. ประจำวันที่ 27 กรกฎาคม 2564​ พบพนักงานติดเชื้อไวรัส COVID-19 จำนวน 11 ราย
วันอังคารที่ 27 กรกฎาคม 2564
ประกาศ ขสมก. ประจําวันที่ 27 กรกฎาคม 2564​ พบพนักงานติดเชื้อไวรัส COVID-19 จํานวน 11 ราย
ประกาศ ขสมก. ประจําวันที่ 27 กรกฎาคม 2564​ พบพนักงานติดเชื้อไวรัส COVID-19 จํานวน 11 ราย
1) พนักงานสื่อสาร ระดับ 2 เขตการเดินรถที่ 4 เพศชาย อายุ 49 ปี
2) พนักงานขับรถประจําสํานักงาน อู่บรมราชชนนี เขตการเดินรถที่ 6 เพศชาย อายุ 31 ปี
3) พนักงานขับรถโดยสารธรรมดา สาย 84ก เพศหญิง อายุ 29 ปี
4) พนักงานธุรการจ่ายงาน อู่รังสิต เขตการเดินรถที่ 1 เพศหญิง อายุ 51 ปี
5) พนักงานเก็บค่าโดยสารรถปรับอากาศ สาย 8 เพศหญิง อายุ 28 ปี
6) พนักงานขับรถโดยสารธรรมดา สาย 136 เพศชาย อายุ 57 ปี
7) พนักงานขับรถโดยสารปรับอากาศ สาย 39 เพศชาย อายุ 54 ปี
8) พนักงานขับรถโดยสารปรับอากาศ สาย 16 เพศหญิง อายุ 51 ปี
9) พนักงานขับรถโดยสารธรรมดา สาย 42 เพศหญิง อายุ 24 ปี (ปัจจุบันองค์การให้พนักงานดังกล่าว ปฏิบัติหน้าที่ช่วยงานธุรการจ่ายงาน ณ อู่บรมราชชนนี เนื่องจากพนักงานตั้งครรภ์)
10) พนักงานเก็บค่าโดยสารรถธรรมดา สาย 67 เพศหญิง อายุ 51 ปี
11) พนักงานขับรถโดยสารปรับอากาศ สาย 4 เพศหญิง อายุ 47 ปี
รัฐบาลไทย-ข่าวทำเนียบรัฐบาล-นายกฯ ขอทุกคนยกการ์ดสูง ต้านโควิด-19 ด้านโฆษก รบ. เตือนซื้อไม้ swab หวังเคลมเงินประกัน เป็นความผิดทางอาญา
วันอังคารที่ 8 กุมภาพันธ์ 2565
นายกฯ ขอทุกคนยกการ์ดสูง ต้านโควิด-19 ด้านโฆษก รบ. เตือนซื้อไม้ swab หวังเคลมเงินประกัน เป็นความผิดทางอาญา
.....
นายธนกร วังบุญคงชนะ โฆษกรัฐบาล เผย พล.อ.ประยุทธ์ จันทร์โอชา นายกรัฐมนตรี และ รมว.กลาโหม ประเมินสถานการณ์การแพร่ระบาดของโควิด-19 ในขณะนี้ แม้ว่าผู้ติดเชื้อจะเพิ่มจํานวนขึ้นถึงหลักหมื่นต่อเนื่อง แต่ผู้ป่วยที่มีอาการรุนแรงและเสียชีวิตยังถือได้ว่าค่อนข้างต่ํา พร้อมขอให้ประชาชนพยายามระวังตัวเอง โดยเฉพาะจากการสังสรรค์และรวมตัวคนหมู่มาก การป้องกันตนเองที่ดีที่สุดในขณะนี้ คือการฉีดวัคซีนเข็มกระตุ้น เพื่อเพิ่มภูมิต้านโรค โดยเฉพาะผู้ที่เป็นกลุ่มเสี่ยง
.
โฆษกรัฐบาล ยังได้กล่าวเตือนถึงกระแสข่าวการซื้อไม้ swab จากผู้ที่ติดโควิด-19 หวังติดเชื้อเพื่อเคลมประกันว่า ไม่ควรทําอย่างยิ่ง เนื่องจากจะเป็นอันตรายต่อสุขภาพแล้ว หากจงใจทําเพื่อหวังเคลมเงินประกัน ยังถือว่ามีความผิดฐานฉ้อฉลประกันภัย เป็นความผิดทางอาญา มีโทษจําคุกไม่เกิน 3 ปี หรือปรับไม่เกิน 300,000 บาท หรือทั้งจําทั้งปรับ
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ธ.ก.ส. แจงประเด็นราคาข้าวตกต่ำ
วันศุกร์ที่ 5 พฤศจิกายน 2564
ธ.ก.ส. แจงประเด็นราคาข้าวตกต่ํา
ากกรณีที่สื่อสังคมออนไลน์นําเสนอข่าวราคาข้าวตกต่ํา ทําให้กระทบกับเกษตรกรผู้ปลูกข้าวเป็นอย่างมาก นส่วนของ ธ.ก.ส. ขอเรียนชี้แจงว่า ธ.ก.ส. มีหน้าที่ในการจ่ายเงินช่วยเหลือตามโครงการประกันรายได้ข้าว รวมถึงการออกมาตรการคู่ขนาน
นายสมเกียรติ กิมาวหา รองผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า จากกรณีที่สื่อสังคมออนไลน์นําเสนอข่าวราคาข้าวตกต่ํา ทําให้กระทบกับเกษตรกรผู้ปลูกข้าวเป็นอย่างมาก จึงมีการเรียกร้องให้รัฐบาลและหน่วยงานที่เกี่ยวข้องแก้ปัญหาอย่างเร่งด่วนนั้น ในส่วนของ ธ.ก.ส. ขอเรียนชี้แจงว่า ธ.ก.ส. มีหน้าที่ในการจ่ายเงินช่วยเหลือตามโครงการประกันรายได้ข้าว รวมถึงการออกมาตรการคู่ขนาน ประกอบด้วย โครงการสินเชื่อชะลอการขายข้าวเปลือกนาปี และโครงการสินเชื่อเพื่อรวบรวมข้าวและสร้างมูลค่าเพิ่ม โดยสถาบันเกษตรกร ซึ่งรวบรวมข้าวจากสมาชิกนํามาแปรรูป เพื่อเพิ่มมูลค่า เป็นการดูดซับปริมาณข้าวในตลาดไม่ให้ราคาตกต่ํา ส่วนการประกันรายได้เกษตรกรผู้ปลูกข้าว ปีการผลิต 2564/65 ธ.ก.ส. รอมติคณะรัฐมนตรี ซึ่งมีมติเมื่อวันที่ 4 พฤศจิกายน 2564 โดยกระทรวงพาณิชย์เป็นผู้นําเสนอ ซึ่ง ธ.ก.ส. พร้อมจ่ายเงินทันทีเมื่อได้รับรายชื่อตามระบบ
รัฐบาลไทย-ข่าวทำเนียบรัฐบาล-​นายกฯ เน้นย้ำ ส่งเสริมสังคมพหุวัฒนธรรม จชต. จัดงบดูแลวัดโบราณ-พิพิธภัณฑ์อัลกุรอาน ใช้ Soft Power ดันเศรษฐกิจการท่องเที่ยว เพิ่มรายได้ท้องถิ่น
วันจันทร์ที่ 25 กรกฎาคม 2565
​นายกฯ เน้นย้ํา ส่งเสริมสังคมพหุวัฒนธรรม จชต. จัดงบดูแลวัดโบราณ-พิพิธภัณฑ์อัลกุรอาน ใช้ Soft Power ดันเศรษฐกิจการท่องเที่ยว เพิ่มรายได้ท้องถิ่น
​นายกฯ เน้นย้ํา ส่งเสริมสังคมพหุวัฒนธรรม จชต. จัดงบดูแลวัดโบราณ-พิพิธภัณฑ์อัลกุรอาน ใช้ Soft Power ดันเศรษฐกิจการท่องเที่ยว เพิ่มรายได้ท้องถิ่น
วันนี้ (24 กรกฎาคม 2565) นางสาวรัชดา ธนาดิเรก รองโฆษกประจําสํานักนายกรัฐมนตรี ในฐานะกรรมการผู้แทนพิเศษของรัฐบาลในการแก้ปัญหาจังหวัดชายแดนใต้ เปิดเผยถึงการขับเคลื่อนเศรษฐกิจชุมชนโดยใช้Soft power ทั้งด้านความหลากหลายทางวัฒนธรรม ศาสนา ประเพณี อาหารประจําถิ่น และสถานที่ท่องเที่ยว เพื่อจูงใจให้มีการเดินทางเข้ามาท่องเที่ยวในพื้นที่จังหวัดชายแดนภาคใต้ ซึ่งเป็นนโยบายที่พลเอก ประยุทธ์ จันทร์โอชา ให้ความสําคัญและเน้นย้ําโดยตลอด
ทั้งนี้ รัฐบาลให้การส่งเสริมเรื่องการอนุรักษ์สังคมพหุวัฒนธรรม จัดสรรงบประมาณเพื่อการก่อสร้างพิพิธภัณฑ์และศูนย์การเรียนรู้อัลกุรอาน ตําบลละหาร อําเภอยี่งอ จังหวัดนราธิวาส เพื่อให้เป็นแหล่งการเรียนรู้เกี่ยวกับประวัติศาสตร์ท้องถิ่นและคัมภีร์อัลกุรอาน ที่มีประชาชนครอบครองไว้หลายช่วงอายุ แล้วนํามามอบให้ มีอายุตั้งแต่ 150-1,100 ปี รวมถึงมีวัตถุโบราณอีกจํานวนมากซึ่งแสดงถึงสังคมในยุคฮินดู-พุทธ ที่มีอิทธิพลในพื้นที่ ขณะเดียวกัน รัฐบาลก็ให้ความสําคัญกับการอนุรักษ์โบราณสถานทางพุทธศาสนา เช่น ที่วัดเกาะอภินิหาร หรือวัดกุหร่า อําเภอสะบ้าย้อย จังหวัดสงขลา แม้ปัจจุบันจะเป็นวัดร้าง แต่ปรากฏร่องรอยหลักฐานโบราณสถาน ที่เป็นอุโบสถเก่าซึ่งคาดว่าสร้างขึ้นในช่วงปลายสมัยกรุงศรีอยุธยา โดยตั้งอยู่บนเส้นทางสัญจรที่ผู้คนในสมัยนั้นใช้เดินทางไปมาระหว่างเมืองไทรบุรีและอาณาจักรสยาม โดยถูกขึ้นทะเบียน “โบราณวัตถุสถานทั่วราชอาณาจักร” และอีกแห่งหนึ่ง คือ วัดถ้ําตลอด พุทธสถานที่เชื่อกันว่าสร้างในสมัยกรุงศรีอยุทธก่อนปีพุทธศักราช 2219 เป็นพุทธศิลป์ที่มีเอกลักษณ์ผสมผสานศิลปกรรมอยุธยาและศิลปะพื้นถิ่นภาคใต้ โดยถ้ํามี 3 คูหาได้แก่ ถ้ําทวดหยัง ถ้ํามหาอุด และถ้ําระฆัง มีพระพุทธรูปเก่าแก่สร้างด้วยไม้โบกปูนซีเมนต์มีอายุหลายร้อยปีและมีหินปูน หินงอก หินย้อยวิจิตรตระการตา
“จากที่ได้ลงพื้นที่จังหวัดชายแดนใต้ เมื่อวันที่ 22-23 กรกฎาคมที่ผ่านมา เพื่อติดตามความก้าวหน้าการดําเนินงานตามข้อสั่งการนายกรัฐมนตรี เรื่องการส่งเสริมสังคมพหุวัฒนธรรมและเศรษฐกิจชุมชนผ่าน Soft Power พบว่า ส่วนราชการและภาคประชาชนทํางานร่วมกันอย่างดียิ่ง ทั้งนี้ ท่านนายกฯต้องการเผยแพร่เอกลักษณ์ของสังคมพหุวัฒนธรรมที่ประชาชนต่างศาสนาอยู่ร่วมกันอย่างมีความสุข รวมทั้งส่งเสริมการท่องเที่ยวท้องถิ่นที่มีความหลากหลาย ดังนั้นขอยืนยันว่ารัฐบาลพร้อมที่จะส่งเสริมและสนับสนุนโครงการต่างๆที่จะสร้างการรับรู้ถึงประวัติศาสตร์อันยาวนานและความหลากหลายทางวัฒนธรรมของพื้นที่ ซึ่งจะเป็นจุดขายสําคัญในการชักจูงให้ชาวไทยและชาวต่างชาติปักหมุดจุดหมายการท่องเที่ยวในพื้นที่จังหวัดชายแดนภาคใต้ และจํานําไปสู่การเติบโตเศรษฐกิจชุมชน สร้างงาน สร้างรายได้ พัฒนาคุณภาพชีวิตในทุกด้านของประชาชน และแน่นอนที่สุดคือ จะนําไปสู่สันติสุขอย่างยั่งยืน” นางสาวรัชดา กล่าว
......................
รัฐบาลไทย-ข่าวทำเนียบรัฐบาล-นายกรัฐมนตรีเตรียมลงพื้นที่ติดตามสถานการณ์น้ำ รับฟังความคืบหน้าการบริหารจัดการน้ำ รวมถึงแนวทางช่วยเหลือผู้ประสบอุทกภัยในพื้นที่จังหวัดสิงห์บุรี บ่ายวันพุธที่ 20 ตุลาคม 2564 นี้
วันอังคารที่ 19 ตุลาคม 2564
นายกรัฐมนตรีเตรียมลงพื้นที่ติดตามสถานการณ์น้ํา รับฟังความคืบหน้าการบริหารจัดการน้ํา รวมถึงแนวทางช่วยเหลือผู้ประสบอุทกภัยในพื้นที่จังหวัดสิงห์บุรี บ่ายวันพุธที่ 20 ตุลาคม 2564 นี้
นายกรัฐมนตรีเตรียมลงพื้นที่ติดตามสถานการณ์น้ํา รับฟังความคืบหน้าการบริหารจัดการน้ํา รวมถึงแนวทางช่วยเหลือผู้ประสบอุทกภัยในพื้นที่จังหวัดสิงห์บุรี บ่ายวันพุธที่ 20 ตุลาคม 2564 นี้
นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เตรียมลงพื้นที่ติดตามสถานการณ์น้ํา รับฟังความคืบหน้าการบริหารจัดการน้ํา รวมถึงแนวทางช่วยเหลือพี่น้องประชาชนที่ประสบอุทกภัยในพื้นที่จังหวัดสิงห์บุรี บ่ายวันพุธที่ 20 ตุลาคม 2564 นี้
โดยนายกรัฐมนตรีจะนั่งเรือท้องแบนลงพื้นที่ประสบอุทกภัยชุมชนบางแคใน ใต้สะพานบางระจัน อําเภอเมือง จังหวัดสิงห์บุรี เพื่อตรวจเยี่ยมให้กําลังใจและมอบถุงยังชีพให้ผู้ประสบภัยในชุมชนซึ่งประสบปัญหาระดับน้ําท่วมสูง จากนั้น นายกรัฐมนตรีจะเดินทางไปตรวจสภาพพนังกั้นน้ําริมแม่น้ําเจ้าพระยา บริเวณวัดเฉลิมมาศ ตําบลอินทร์บุรี เสร็จแล้ว จะเป็นประธานเปิดโครงการ “ส่งสุขภาพดีให้คนไทย#จากใจไปรษณีย์ไทย Delivers Wellness” ก่อนเดินทางกลับกรุงเทพมหานคร
นายธนกรกล่าวย้ําว่า สถานการณ์ปัจจุบันมีหลายพื้นที่ประสบอุทกภัย ซึ่งนายกรัฐมนตรีพยายามหาโอกาสลงไปติดตามสถานการณ์ด้วยตนเอง พร้อม กําชับส่วนราชการในพื้นที่เร่งช่วยเหลือผู้ประสบภัยในพื้นที่เพื่อบรรเทาความเดือดร้อนในเบื้องต้น ยืนยันรัฐบาลไม่ได้นิ่งนอนใจต่อปัญหาความเดือดร้อนของประชาชน
รัฐบาลไทย-ข่าวทำเนียบรัฐบาล-“ตามข้อห่วงใยท่านนายก” นายอธิรัฐ รัตนเศรษฐ รัฐมนตรีช่วยว่าการกระทรวงคมนาคม เผย ปีใหม่ปลอดภัย อุบัติเหตุทางน้ำเป็นศูนย์
วันอังคารที่ 4 มกราคม 2565
“ตามข้อห่วงใยท่านนายก” นายอธิรัฐ รัตนเศรษฐ รัฐมนตรีช่วยว่าการกระทรวงคมนาคม เผย ปีใหม่ปลอดภัย อุบัติเหตุทางน้ําเป็นศูนย์
ในช่วงวันหยุดเทศกาลขึ้นปีใหม่ตามข้อห่วงใยของท่านนายกรัฐมนตรี ตั้งแต่วันที่ 29 ธ.ค. 64 - 3 ม.ค. 65
นายอธิรัฐ รัตนเศรษฐ รัฐมนตรีช่วยว่าการกระทรวงคมนาคม เปิดเผยว่า ตนได้ติดตามการปฏิบัติงานของกรมเจ้าท่าภายใต้มาตรการการดูแลความปลอดภัยในการเดินทางทางน้ําของประชาชนและระบบขนส่งสาธารณะในช่วงวันหยุดเทศกาลขึ้นปีใหม่ตามข้อห่วงใยของท่านนายกรัฐมนตรี ตั้งแต่วันที่ 29 ธ.ค. 64 - 3 ม.ค. 65 รวม 6 วัน สรุปภาพรวมได้ ดังนี้
ในพื้นที่ส่วนกลาง แม่น้ําเจ้าพระยา เรือด่วนเจ้าพระยาให้บริการทั้งหมด 272 เที่ยว ผู้โดยสารรวม 23,987 คน เรือโดยสารข้ามฟาก ให้บริการ 4,050 เที่ยว ผู้โดยสาร 79,640 คน เรือไฟฟ้าเจ้าพระยา ให้บริการ 96 เที่ยว ผู้โดยสาร 3,432 คน เรือภัตตาคารให้บริการ 49 เที่ยว ผู้โดยสาร 10,161 คน ส่วนคลองแสนแสบงดให้บริการ 31 ธ.ค.64 - 3 ม.ค.65 และในส่วนภูมิภาค เรือโดยสารให้บริการรวม 15,964 เที่ยว ผู้โดยสาร 723,887 คน ซึ่งจาก 6 วันที่ผ่านมา ไม่พบอุบัติเหตุทางน้ํา ไม่มีผู้ได้รับบาดเจ็บ สูญหาย หรือผู้เสียชีวิต
ทั้งนี้ กรมเจ้าท่า ทั้งส่วนกลางและส่วนภูมิภาค ได้ออกตรวจตรา อํานวยความสะดวกและความปลอดภัยในช่วงวันหยุดเทศกาลขึ้นปีใหม่ 2565 เป็นไปตามแผนด้วยความร่วมมือจากทุกภาคส่วน และขอขอบคุณทุกหน่วยงานที่เกี่ยวข้องโดยเฉพาะพี่น้องประชาชนที่ให้ความร่วมมือและปฏิบัติตามคําแนะของเจ้าหน้าที่เป็นไปด้วยความเรียบร้อย
รัฐบาลไทย-ข่าวทำเนียบรัฐบาล-รมว.กห.อาเซียนประชุมร่วมกันอย่างไม่เป็นทางการ ( ADMM Retreat ) จับตาการแข่งขันของมหาอำนาจในภูมิภาค กระทบความเป็นหนึ่งเดียวกันและสมดุลอาเซียน
วันพุธที่ 10 พฤศจิกายน 2564
รมว.กห.อาเซียนประชุมร่วมกันอย่างไม่เป็นทางการ  ( ADMM Retreat ) จับตาการแข่งขันของมหาอํานาจในภูมิภาค กระทบความเป็นหนึ่งเดียวกันและสมดุลอาเซียน
พล.อ.ประยุทธ์ จันทร์โอชา นรม.และ รมว.กห. ได้มอบให้ พล.อ.ประวิตร วงษ์สุวรรณ รอง นรม. เป็นผู้แทน รมว.กห. เข้าร่วมประชุม รมว.กห.อาเซียน อย่างไม่เป็นทางการ ( ADMM Retreat ) ผ่านระบบ VTC ณ ศาลาว่าการกลาโหม โดยมี กห.บรูไน เป็นเจ้าภาพ
ที่ประชุมได้แสดงความยินดีในโอกาสครบรอบ 15 ปีของความร่วมมือ รมว.กห.อาเซียน (ADMM) ต่อจากนั้นได้แลกเปลี่ยนมุมมองด้านความมั่นคงต่อทิศทางของ ADMM ร่วมกัน ในการรับมือกับแนวโน้มความท้าทายในอนาคต ที่เกิดจากการเปลี่ยนแปลงทางภูมิยุทธศาสตร์ โดยเฉพาะการแข่งขันของประเทศมหาอํานาจ การรวมกลุ่มความร่วมมือใหม่ในภูมิภาค อินโด - แปซิฟิก ที่กระทบต่อสมดุลอาเซียน ตลอดจน ความท้าทายด้านความมั่นคงทางไซเบอร์ การเปลี่ยนแปลงสภาพภูมิอากาศ และภาวะฉุกเฉินด้านสาธารณสุข เป็นต้น ซึ่งจําเป็นต้องกําหนดความร่วมมือและแนวทางให้ชัดเจนในการดํารงความเป็นหนึ่งเดียวกัน แสวงโอกาสและกระชับความร่วมมือกันมากขึ้น โดยยึดมั่นความเป็นแกนกลางอาเซียน ตลอดจนใช้ทรัพยากรทางทหารร่วมกันให้เกิดประโยชน์สูงสุด
พล.อ.ประวิตร’ ได้ใช้โอกาสนี้ กล่าวถึง ความตระหนักต่อภัยคุกคามรูปแบบใหม่ ที่ส่งผลกระทบในทุกมิติ จําเป็นต้องปรับกระบวนทัศน์การใช้ชีวิต เพื่อสร้างความสมดุล ฟื้นฟูและพัฒนาอาเซียนให้เป็นไปอย่างยั่งยืน ภายใต้บริบทของ “ความปกติถัดไป” ( Next Normal ) โดยย้ํา สนับสนุนให้อาเซียนแสดงความเป็นหนึ่งเดียวกันและสร้างบทบาทนําที่สร้างสรรค์ในกลไกของภูมิภาคให้เข้มแข็งมากยิ่งขึ้น พร้อมให้ข้อเสนอแนะต่อร่างกรอบยุทธศาสตร์ ADMM สําหรับเตรียมความพร้อมสู่อนาคต ในการใช้ทรัพยากรร่วมกันอย่างคุ้มค่า การส่งเสริมความร่วมมือระหว่างสาขาและเสาความร่วมมืออาเซียนอย่างมีประสิทธิภาพ และการส่งเสริมความร่วมมือด้านอุตสาหกรรมป้องกันประเทศ
ต่อจากนั้น ได้ร่วมประชุม รมว.กห.อาเซียน กับ รมว.กห.เกาหลีใต้ ในประเด็นความร่วมมือกันรับมือกับภัยคุกคามรูปแบบใหม่ การพัฒนาความร่วมมือด้านความมั่นคงไซเบอร์ และการส่งเสริมความร่วมมือในการรักษาสันติภาพ และตามด้วยการประชุม รมว.กห.อาเซียน กับ รมว.กห.ออสเตรเลีย ถึงทิศทางความร่วมมือระหว่างกัน โดยเฉพาะความร่วมมือด้านสตรี สันติภาพและความมั่นคง เพื่อส่งเสริมการปฏิสัมพันธ์และความร่วมมือด้านความมั่นคงระหว่างกัน โดยมี พล.อ.ชัยชาญ ช้างมงคล รมช.กห.เป็นผู้แทนฝ่ายไทย และภายหลังการประชุม กห.บรูไน ได้ส่งมอบการเป็นประธาน ADMM และ ADMM-Plus ในปี 65 ให้กับ กห.กัมพูชาต่อไป
รัฐบาลไทย-ข่าวทำเนียบรัฐบาล-กระทรวงสาธารณสุข ใช้หลัก VUCA เปิดเมืองอย่างปลอดภัยห่างไกลโควิด
วันจันทร์ที่ 22 พฤศจิกายน 2564
กระทรวงสาธารณสุข ใช้หลัก VUCA เปิดเมืองอย่างปลอดภัยห่างไกลโควิด
กระทรวงสาธารณสุข ใช้หลักการ VUCA ฉีดวัคซีนให้ครอบคลุม ป้องกันตนเองขั้นสูงสุด สร้างพื้นที่ปลอดการแพร่เชื้อ และตรวจคัดกรองด้วย ATK ช่วยให้เปิดประเทศอย่างปลอดภัยห่างไกลโควิด
วันนี้ (22 พฤศจิกายน 2564) ที่โรงแรมท็อปแลนด์ คอนเวนชั่น เซ็นเตอร์ จังหวัดพิษณุโลก นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข เป็นประธานเปิดการประชุมเชิงปฏิบัติการจัดทําแผนเตรียมความพร้อมรองรับการเปิดประเทศและการระบาดโรคติดเชื้อไวรัสโคโรนา 2019 ประจําปีงบประมาณพ.ศ. 2565 ภาคเหนือ เพื่อให้ทุกภาคส่วนร่วมระดมความคิดเห็น ข้อเสนอแนะและแลกเปลี่ยนเรียนรู้ นําไปพัฒนาแผนปฏิบัติการฯ ของแต่ละจังหวัดให้เหมาะสมกับสถานการณ์ในพื้นที่ โดยมี นายแพทย์เกียรติภูมิ วงศ์รจิต ปลัดกระทรวงสาธารณสุข คณะผู้บริหาร สธ. และหน่วยงานที่เกี่ยวข้อง ร่วมประชุมทั้ง Onsite และ Onlineรวม 400 คน อาทิ คณะกรรมการโรคติดต่อจังหวัด ผู้ว่าราชการจังหวัด รวมถึงผู้แทนภาคธุรกิจเอกชน
นายอนุทิน กล่าวว่า กระทรวงสาธารณสุขดําเนินงานภายใต้ข้อสั่งการนายกรัฐมนตรี จัดหาวัคซีนให้ประชาชนทุกคนอย่างเพียงพอ แต่พบว่ายังมีบางคนที่ไม่ประสงค์จะฉีดวัคซีน ซึ่งต้องเร่งทําความเข้าใจโดยเร็ว เพราะการฉีดวัคซีนได้ครอบคลุม เมื่อติดเชื้อจะช่วยให้สามารถควบคุมดูแลได้ ทั้งนี้ หลังจากการเปิดประเทศทุกหน่วยงานยังต้องควบคุมการระบาดให้ดี พร้อมกับสร้างความเชื่อมั่น เพื่อให้ประเทศไทยเดินหน้าต่อไปได้
ด้านนายแพทย์เกียรติภูมิ กล่าวว่า สถานการณ์โควิด 19 ภายหลังจากการเปิดประเทศ แนวโน้มผู้ติดเชื้ออาการหนักและผู้เสียชีวิตลดลง ส่วนผู้ที่เดินทางเข้าประเทศพบอัตราการติดเชื้อต่ํา และยังไม่พบการแพร่เชื้อ อย่างไรก็ตาม ยังต้องดําเนินงานภายใต้หลัก VUCA ได้แก่ ภาครัฐฉีด Vaccine ให้ครอบคลุมประชากรในประเทศ 70% หรือ 100 ล้านโดส ประชาชนใช้มาตรการ Universal Prevention ป้องกันตนเองสูงสุดกับทุกคน ทุกที่ ทุกเวลา เพื่อลดการติดเชื้อ ลดการระบาด สถานบริการ/สถานที่ต่างๆ ใช้มาตรการ Covid-free Setting สร้างพื้นที่ปลอดภัยจากเชื้อโควิด และใช้ ATK ตรวจคัดกรองในชุมชน สถานที่เสี่ยง ทั้งนี้ กระทรวงสาธารณสุขจะจัดสัปดาห์แห่งการฉีดวัคซีน 27 พฤศจิกายน ถึง 5 ธันวาคม 2564 นี้ เพื่อเร่งรัดการฉีดวัคซีนให้มากที่สุด โดยเฉพาะผู้สูงอายุ ผู้ป่วยติดเตียง และขยายไปถึงกลุ่มแรงงานต่างด้าว ซึ่งจะช่วยให้เราเปิดประเทศได้อย่างปลอดภัย ทุกคนได้กลับมาใช้ชีวิตอย่างมีความสุขด้วยวิถี New normal
****************************** 22 พฤศจิกายน 2564
รัฐบาลไทย-ข่าวทำเนียบรัฐบาล-รองปลัด อำพันธุ์ ร่วมหารือแนวทางการแก้ไขปัญหาผู้ค้ำประกันหนี้ของสหกรณ์การเกษตรปศุสัตว์สุรินทร์ จำกัด
วันจันทร์ที่ 25 ตุลาคม 2564
รองปลัด อําพันธุ์ ร่วมหารือแนวทางการแก้ไขปัญหาผู้ค้ําประกันหนี้ของสหกรณ์การเกษตรปศุสัตว์สุรินทร์ จํากัด
รองปลัด อําพันธุ์ ร่วมหารือแนวทางการแก้ไขปัญหาผู้ค้ําประกันหนี้ของสหกรณ์การเกษตรปศุสัตว์สุรินทร์ จํากัด
วันที่ 25 ต.ค. 64 เวลา 10.00 น. นายอําพันธุ์ เวฬุตันติ รองปลัดกระทรวงเกษตรและสหกรณ์ ได้รับมอบหมายจากปลัดกระทรวงเกษตรและสหกรณ์ (ดร.ทองเปลว กองจันทร์) เข้าร่วมประชุมหารือแนวทางการแก้ไขปัญหาผู้ค้ําประกันหนี้ของสหกรณ์การเกษตรปศุสัตว์สุรินทร์ จํากัด ผ่านระบบ Video Conference (Zoom Meeting) จากห้องประชุม 135 กระทรวงเกษตรและสหกรณ์ โดยมี นายเสกสกล อัตถาวงศ์ ผู้ช่วยรัฐมนตรีประจํานายกรัฐมนตรี เป็นประธาน และมีผู้แทนกรมส่งเสริมสหกรณ์ ผู้แทนสํานักงานอัยการสูงสุด และผู้แทนเกษตรกร เข้าร่วม ซึ่งในการหารือครั้งนี้ที่ประชุมมีมติให้การช่วยเหลือ (เพิ่มเติม) คือ
1) มอบฝ่ายเลขานุการฯ ส่งเรื่องให้อธิบดีอัยการสํานักงานคุ้มครองสิทธิและช่วยเหลือทางกฎหมายแก่ประชาชน (สคช.) เพื่อให้คําปรึกษา
2) มอบฝ่ายเลขานุการฯ ทําหนังสือถึง สคช. เพื่อขอคําแนะนําและหาแนวทางการรักษาสิทธิกับ 2 สหกรณ์ ที่เกี่ยวข้อง
3) สํานักงานปลัดประจําสํานักนายกรัฐมนตรี จะจัดหาทนายความต่อไป
รัฐบาลไทย-ข่าวทำเนียบรัฐบาล-โฆษกรัฐบาลยืนยันคนละครึ่งเฟส 4 ยังไม่มีการขอข้อมูล เตือนประชาชนอย่าหลงให้ข้อมูลส่วนตัว
วันศุกร์ที่ 22 ตุลาคม 2564
โฆษกรัฐบาลยืนยันคนละครึ่งเฟส 4 ยังไม่มีการขอข้อมูล เตือนประชาชนอย่าหลงให้ข้อมูลส่วนตัว
โฆษกรัฐบาลยืนยันคนละครึ่งเฟส 4 ยังไม่มีการขอข้อมูล เตือนประชาชนอย่าหลงให้ข้อมูลส่วนตัว
นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า กรณีโครงการคนละครึ่งส่ง SMS ให้ประชาชนลงทะเบียนรับสิทธิ์สําหรับเฟส 4 นั้น ยืนยันจากการตรวจสอบทางศูนย์ต่อต้านข่าวปลอม ของกระทรวงกระทรวงดิจิทัลเพื่อเศรษฐกิจและสังคม (ดีอีเอส) ได้ตรวจสอบข้อเท็จจริง พร้อมด้วยธนาคารกรุงไทยพบว่าประเด็นดังกล่าวว่า เป็นการกระทําของมิจฉาชีพที่แอบอ้างที่โครงการคนละครึ่ง ส่ง SMS หลอกขอข้อมูลส่วนตัวของประชาชน ให้กรอกข้อมูลเพื่อยืนยันตัวตน เพื่อนําไปทุจริตโอนเงินออกจากบัญชีลูกค้า ทั้งนี้ ธนาคารกรุงไทยไม่มีนโยบายขอข้อมูลส่วนตัว ข้อมูลทางการเงิน และข้อมูลบัตรเดบิตของประชาชนโดยการส่ง SMS แต่อย่างใด  ดังนั้น ขอให้ประชาชนอย่าหลงเชื่อข้อมูลดังกล่าว และขอความร่วมมือไม่ให้ข้อมูลส่วนตัวและข้อมูลสําคัญทางการเงินแก่บุคคลอื่นหรือลงในสื่อออนไลน์ต่างๆ
โฆษกประจําสํานักนายกรัฐมนตรี กล่าวว่า มติคณะรัฐมนตรีล่าสุด รัฐบาลยังเพิ่มวงเงินให้กับผู้ได้รับสิทธิในโครงการคนละครึ่งเพิ่มอีกคนละ 1,500 บาท ในเดือน พ.ย. นี้ รวมวงเงินที่ได้รับในโครงการคนละครึ่งเฟส 3 ทั้งหมดเป็น 4,500 บาท ซึ่งประชาชนสามารถใช้สิทธิได้ถึง 31 ธันวาคม 2564 ในขณะที่โครงการคนละครึ่งเฟส 3 มีสิทธิเหลือ จํานวน 193,628 สิทธิ (ข้อมูล ณ วันที่ 19 ต.ค.) พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมตระหนักดีถึงโครงการคนละครึ่ง ที่ภาครัฐได้ดําเนินการมาเพื่อกระตุ้นเศรษฐกิจในประเทศ และประชาชนสามารถนําเงินที่รัฐบาลเติมให้ผ่านโครงการนํามาจับจ่ายใช้สอย โดยในส่วนของคนละครึ่งเฟส 4 นั้น อยูในแผนกระตุ้นไตรมาสที่ 4 ของกระทรวงการคลังและสํานักงานสภาพัฒนาการเศรษฐกิจและสังคมแห่งชาติจะต้องหารือในเรื่องดังกล่าวต่อไป
------------------------
รัฐบาลไทย-ข่าวทำเนียบรัฐบาล-ครม.อนุมัติหลักการแก้ไขอัตราค่าธรรมเนียมค่าใบอนุญาตเป็นผู้ประกอบวิชาชีพวิศวกรรมควบคุม
วันอังคารที่ 15 กุมภาพันธ์ 2565
ครม.อนุมัติหลักการแก้ไขอัตราค่าธรรมเนียมค่าใบอนุญาตเป็นผู้ประกอบวิชาชีพวิศวกรรมควบคุม
ครม.อนุมัติหลักการแก้ไขอัตราค่าธรรมเนียมค่าใบอนุญาตเป็นผู้ประกอบวิชาชีพวิศวกรรมควบคุม
วันที่ 15 กุมภาพันธ์ 2565 น.ส.ไตรศุลีไตรสรณกุล รองโฆษกประจําสํานักนายกรัฐมนตรี กล่าวว่า คณะรัฐมนตรี (ครม.) อนุมัติหลักการร่างกฎกระทรวงกําหนดอัตราค่าธรรมเนียมสําหรับผู้ประกอบวิชาชีพวิศวกรรมควบคุม(ฉบับที่ ..) พ.ศ. .... ซึ่งมีสาระสําคัญเป็นการแก้ไขอัตราค่าธรรมเนียมค่าใบอนุญาตเป็นผู้ประกอบวิชาชีพวิศวกรรมควบคุม และอัตราค่าธรรมเนียมค่าใบอนุญาตเป็นผู้ประกอบวิชาชีพวิศวกรรมควบคุมที่ขอต่ออายุใบอนุญาตก่อนใบอนุญาตหมดอายุและหลังจากใบอนุญาตหมดอายุ ประเภทนิติบุคคล เพื่อให้สอดคล้องกับข้อบังคับสภาวิศวกร และเพื่อให้มีความเหมาะสมกับระยะเวลาใบอนุญาตจากเดิม 1 ปี เป็น 3 ปี เป็นการลดภาระการยื่นคําขอใบอนุญาตฯของนิติบุคคล ที่แต่เดิมต้องยื่นคําขอต่ออายุใบอนุญาตเป็นประจําทุกปี
สําหรับอัตราค่าใบอนุญาตเป็นผู้ประกอบวิชาชีพวิศวกรรมควบคุม ประเภทนิติบุคคลตามกฎกระทรวงอัตราเดิม 10,000 บาท ปรับปรุงเป็น 16,000 บาท, ค่าต่ออายุใบอนุญาตเป็นผู้ประกอบวิชาชีพวิศวกรรมควบคุมที่ขอต่ออายุใบอนุญาตก่อนใบอนุญาตหมดอายุ ประเภทนิติบุคคล เดิม 3,000 บาท ปรับเป็น 9,000 บาท และค่าต่ออายุใบอนุญาตเป็นผู้ประกอบวิชาชีพวิศวกรรมควบคุมที่ขอต่ออายุใบอนุญาตหลังใบอนุญาตหมดอายุ ประเภทนิติบุคคล เดิม 5,000 บาท ปรับเป็น 11,000 บาท
--------------------------
รัฐบาลไทย-ข่าวทำเนียบรัฐบาล-นายกฯ ปลื้มดัชนีความเชื่อมั่นผู้บริโภคเพิ่มสูงขึ้นต่อเนื่องเป็นเดือนที่ 4 เน้นย้ำกระตุ้นเศรษฐกิจปลายปี สร้างความเชื่อมั่นเพิ่ม
วันอาทิตย์ที่ 12 ธันวาคม 2564
นายกฯ ปลื้มดัชนีความเชื่อมั่นผู้บริโภคเพิ่มสูงขึ้นต่อเนื่องเป็นเดือนที่ 4 เน้นย้ํากระตุ้นเศรษฐกิจปลายปี สร้างความเชื่อมั่นเพิ่ม
.....
นายธนกร วังบุญคงชนะ โฆษกรัฐบาล เผย พลเอก ประยุทธ์ จันทร์โอชา นายกรัฐมนตรี และ รมว. กลาโหม พอใจตัวเลขดัชนีความเชื่อมั่นผู้บริโภคโดยรวมประจําเดือน พ.ย. 64 ที่ปรับตัวสูงขึ้นอยู่ที่ 45.2 จากเดิมที่ 43.4 ในเดือน ต.ค. เป็นการปรับเพิ่มขึ้นอย่างเนื่อง 4 เดือนติดต่อกัน
.
ปัจจัยสําคัญที่ส่งผลต่อความเชื่อมั่นผู้บริโภค ได้แก่ ภัยพิบัติ/ โรคระบาด รองลงมาคือ เศรษฐกิจไทยและเศรษฐกิจโลก/ มาตรการของภาครัฐ/ การเมือง/ สังคม/ ความมั่นคง/ ราคาสินค้าเกษตร
.
จากสถานการณ์การแพร่ระบาดของโรคโควิด-19 ที่ปรับตัวดีขึ้น รวมถึงการผ่อนคลายมาตรการของรัฐบาล ทําให้ภาคเอกชนสามารถกลับมาดําเนินธุรกิจได้เพิ่มมากขึ้น และคาดว่าโครงการ/แผนงานที่แต่ละกระทรวงจัดเตรียมเพื่อมอบเป็นของขวัญปีใหม่ให้แก่ประชาชนตามข้อสั่งการของนายกรัฐมตรี จะยิ่งช่วยเสริมบรรยากาศเศรษฐกิจ กระตุ้นการใช้จ่ายในช่วงปลายปีนี้ด้วย
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-คุณภาพอากาศรอบ รง. หมิงตี้ กลับสู่ภาวะปกติ ไม่กระทบสุขภาพ
วันศุกร์ที่ 9 กรกฎาคม 2564
คุณภาพอากาศรอบ รง. หมิงตี้ กลับสู่ภาวะปกติ ไม่กระทบสุขภาพ
....
ยังคงต้องติดตามเรื่องคุณภาพอากาศบริเวณพื้นที่โรงงาน บ.หมิงตี้เคมิคอล จํากัด จ.สมุทรปราการ และชุมชนโดยรอบกันอย่างต่อเนื่องครับ เพราะหากยังมีไอระเหยของสารเคมีในอากาศที่เกิดจากการระเบิดและไฟไหม้อย่าง “สไตรีน” หลงเหลืออยู่ อาจส่งผลกระทบต่อสุขภาพของประชาชนได้
.
ล่าสุด กรมควบคุมมลพิษ ได้เผยผลการตรวจสอบเมื่อวันที่ 8 ก.ค. 64 พบว่า ในพื้นที่ชุมชนโดยรอบโรงงานในระยะ 0.5 – 2 กม. ส่วนใหญ่ไม่พบสารสไตรีนแล้ว โดยจะพบเพียงบริเวณที่เป็นด้านท้ายลมในปริมาณ 0.33 - 1.06 ppm ซึ่งอยู่ในระดับที่ปลอดภัยต่อประชาชน
.
สําหรับพื้นที่โรงงาน ในช่วงเที่ยง ตรวจพบสไตรีน 17.4 - 435 ppm และในช่วงบ่าย 4.1 - 299 ppm ซึ่งยังคงสูงเกินค่ามาตรฐานความปลอดภัย (ไม่ควรเกิน 100 ppm) ส่งผลให้ผู้ที่ต้องปฏิบัติงานในพื้นที่โรงงาน ควรสวมใส่อุปกรณ์ป้องกันไอระเหยสารเคมีที่เหมาะสม
.
สรุปได้ว่า คุณภาพอากาศในพื้นที่ชุมชนโดยรวมกลับเข้าสู่สภาวะปกติแล้ว เนื่องจากปริมาณสารมลพิษทางอากาศอยู่ในเกณฑ์มาตรฐาน ไม่มีผลกระทบต่อสุขภาพอนามัย ประชาชนสามารถทํากิจกรรมได้ตามปกติ โดยจะยังคงมีการเฝ้าระวังในพื้นที่โรงงานและชุมชนในรัศมี 1 กม. ต่อไป
#ไทยคู่ฟ้า#รวมไทยสร้างชาติ#ร่วมต้านโควิด19
-------------------